Rûsya ji Kurdên Sûriyê Çi Dixwaze? 
Rewşa niha ya bakur û rojhilatê Sûriyê çiqas girêdaye bi rêkeftinekê li gel hikûmeta Beşar Esed?
Di van demên dawîyê de Rûsya li ser asteke bilind kombûn ligel Kurdên Sûriyê re li dar xistin û ji berê bêhtir dixwaze Kurd û rejîmê diyalogekê bikin, li gor berpirsên rêveberiya xweser. Hefteya borî şandeke bi seroktiya seroka desteya rêvebir ya Meclisa Sûriya Demokratîk (MSD) Îlham Ehmed serdana Moskoyê kir û bi wezîrê derve Sergey Lavrov re kom bû. Ev hewldidan dibin di demekê de ku him Tirkiyê û him jî rêjîma Sûriyê gefan li navçeyên rêveberiya xweser dixwin û di navbera wan de carna pevçûn û girjî derdikevin pêş. Rûsya di vê derbarê de çi plan hene û dikare roleke çawa di nêzîkirina Kurdan û hikûmeta Sûriyê de bilîze? Kurd çawa li navberiya Rûsya di vê mijarê de temaşe dikin û diyalogeke çawa ji Dîmeşqê hêvî dikin? Ew çawa dikarin balansekê têxin navbera hevbendiya xwe bi Waşintonê re û nêzîbûneke bi Dîmeşq û Moskoyê re? Rewşa niha ya bakur û rojhilata Sûriyê çiqas girêdaye bi rêkeftinekê li gel hikûmeta Beşar Esed? Bernameya Hest û Helwest bi beşdarbûna du mêvanan ronî dide ser vê mijarê: Jedaan Elî, endamê desteya şêwirmediyê ya Pariya Demokrata Kurdistanî-Sûriyê (PDK-S) ku li Hewlêra paytexta Herêma Kurdistana Îraqê dimîne û rojnamevan Mûsa Elo ku li Moskoya paytexta Rûsyayê dimîne Ji bo guhdarîkirina li bernameyê fayla deng veke